Z A P I S N I K

s 3. sjednice Općinskog vijeća Općine Veliki Bukovec održane 07. kolovoza 2013. godine u prostorijama Općine Veliki Bukovec, s početkom u 19,30 sati.

Prisutni vijećnici: Goran Jantol, mr. sc. Zvonimir Jantol, Katarina Kralj, Ivan Šalamon Zdravko Požgaj, Vjekoslav Zdelar i Mario Zember.

Odsutni vijećnici: Štefanija Juratović, Božidar Kanižaj, Dražen Kolak i Božidar Pečenec.

Ostali prisutni: Zvonko Hlebar - načelnik i Zlatko Lilek - zamjenik načelnika.

Sjednicu je otvorio predsjednik Vijeća g. Zember, pozdravio nazočne vijećnike, te nakon prozivke konstatirao da od jedanaest (11) vijećnika sjednici nazočuje sedam (7) vijećnika pa će sve odluke koje se donesu ili usvoje, biti pravovaljane, te je predložio slijedeći dnevni red:

1. Utvrđivanje dnevnog reda

2. Verifikacija zapisnika s 2. sjednice Općinskog vijeća

3. Odluka o imenovanju Stožera zaštite i spašavanja Općine Veliki Bukovec

4. Izvršenje proračuna do 30. 06. 2013.

5. Razmatranje zamolbi

6. Ostala pitanja i prijedlozi

Dopunu dnevnog reda predložio je g. Zdelar, s točkom: Izmjene i dopune Odluke o koeficijentima za obračun plaća službenika i namještenika.

Na prijedlog mr. sc. g. Jantola, jednoglasno je odlučeno da se o gornjoj Odluci raspravlja pod točkom 6. Ostala pitanja.

Točka 1.

Dnevni red je jednoglasno utvrđen.

Točka 2.

Na zapisnik s 2. sjednice Općinskog vijeća nije bilo primjedbi, pa je jednoglasno verificiran.

Točka 3.

Na prijedlog načelnika g. Hlebara jednoglasno je donijeta odluka da se u Stožer zaštite i spašavanja Općine Veliki Bukovec, imenuju:

1. Zlatko Lilek (zamjenik načelnika Općine), za načelnika Stožera

2. Nikola Triplat (zapovjednik Vatrogasne zajednice Općine), za člana

3. Predstavnik PU za zaštitu i spašavanje Državne uprave za zaštitu i spašavanje, za člana

4. Siniša Habek (predstavnik PP Ludbreg), za člana

5. Saša Bahat (veterinar), za člana

6. Mario Zember (predsjednik Općinskog vijeća), za člana, i

7. Terezija Šalamon (predstavnica Crvenog križa), za članicu.

Točka 4.

Na predočeno Izvršenje proračuna do 30. 06. 2013. nije bilo primjedbi. Za dodatno pojašnjenje zamolio je mr. sc. g. Jantol a vezano za poziciju 6423 - Naknada za korištenje nefinancijske imovine. Dodatno pojašnjenje dali su g. Hlebar i g. Zdelar, pojasnivši da se na toj pozicije evidentiraju prihodi od hidrorente i koncesija za iskorištavanje mineralnih sirovina. Na prijedlog g. Zdelara zaključeno je da se za iduću sjednicu vijećniku predoče analitičke kartice ovih prihoda.

Izvršenje proračuna do 30. 06. 2013. je jednoglasno usvojeno.

Točka 5.

a. Po zamolbi Udruge umirovljenika Općine Veliki Bukovec za dodjelu prostorije, jednoglasno je odlučeno da im se dodjeli na korištenje mala prostorija društvenog doma u V. Bukovcu te da im se izrade ključevi od te prostorije i glavnog ulaza, uz uvjet da Udruga u dogovoru s Općinom i ostalim udrugama omogući korištenje prostorije i za potrebe tih udruga.

b. G. Hlebar je izvjestio vijećnike o pristigloj ponudi za sklapanje Ugovora o suradnji"Varaždinskim tjednikom". Zaključeno je da načelnik g. Hlebar pokuša s predlagateljem dogovoriti povoljnije uvjete o suradnji te da se na slijedećoj sjednici Vijeća donese konačna odluka.

Točka 6.

a. Na prijedlog g. Zdelara o Izmjeni i dopuni Odluke o koeficijentima za obračun plaća službenika i namještenika, mr.sc. g. Jantol predložio je da se sa odlukom pričeka do slijedeće sjednice Vijeća, a što je jednoglasno prihvaćeno.

b. Na prijedlog načelnika g. Hlebara donijeta je, većinom glasova uz jedan suzdržani, odluka o oslobađanju od plaćanja komunalnog doprinosa za 2013. godinu tvrtke "Požgaj" zbog pretrpljenih šteta od požara.

c. Načelnik g. Hlebar izvjestio je vjećnike o usmenoj zamolbi g-đe Jelene Grmača za rješavanje imovinsko pravnih odnosa zemljišne čestice koju je kupila radi izgradnje stambenog objekta. Zaključeno je da imenovana uputi pismeni zahtjev Općinskom vijeću s obrazloženjem svoje zamolbe, kako bi se o zamolbi moglo odlučivati na slijedećoj sjednici Općinskog vijeća.

d. Na zamolbu g. Požgaja o uređenju obala uz mlinski kanal (rušenju stabala), zaključeno je da načelnik g. Hlebar s "Hrvatskim vodama" dogovori model i uvjete uređenja.

Kako nije bilo daljnjih rasprava, predsjednik Općinskog vijeća zaključuje sjednicu u 21,10 sati.

Zapisničar: Predsjednik Općinskog vijeća